《挽史太君词》
宋代·李新

吴楚云帆万里风，元歌来哭旧江东。
梁城皓鹤千年恨，蜀垄青松一梦空。
滏水波声天地远，灞陵山色古今同。
碑阴且刻东坡语。勋烈将收国史中。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。